KOMISJONI ARVAMUS(esitatud Euroopa Liidu toimimise lepingu artikli 294 lõike 7 punkti c alusel)Euroopa Parlamendi muudatusettepaneku [muudatusettepanekute] kohtanõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS,millega muudetakse nõukogu direktiivi 78/660/EMÜ, mis käsitleb teatavat liiki äriühingute raamatupidamise aastaaruandeid, seoses mikro-majandusüksustega /* KOM/2012/01 lõplik - 2009/0035 (COD) */





2009/0035 (COD) KOMISJONI ARVAMUS (esitatud Euroopa Liidu toimimise lepingu artikli 294 lõike 7 punkti c alusel) Euroopa Parlamendi muudatusettepaneku [muudatusettepanekute] kohta nõukogu seisukoha suhtes, mis käsitleb ettepanekut EUROOPA PARLAMENDI JA NÕUKOGU MÄÄRUS, millega muudetakse nõukogu direktiivi 78/660/EMÜ, mis käsitleb teatavat liiki äriühingute raamatupidamise aastaaruandeid, seoses mikro-majandusüksustega (EMPs kohaldatav tekst) 1. Sissejuhatus Euroopa Liidu toimimise lepingu artikli 294 lõike 7 punktis c on sätestatud, et komisjon peab esitama arvamuse Euroopa Parlamendis teisel lugemisel tehtud muudatusettepanekute kohta. Komisjon esitab allpool oma arvamuse parlamendi muudatusettepanekute kohta. 2. Taust Euroopa Parlamendile ja nõukogule ettepaneku edastamise kuupäev (KOM(2009) 83 (lõplik) – 2009/0035 COD): || 26.2.2009 Euroopa Majandus- ja Sotsiaalkomitee arvamuse kuupäev: || 15.7.2009 Euroopa Parlamendi seiskoha vastuvõtmise kuupäev, esimene lugemine: || 10.3.2010 Nõukogu seisukoha vastuvõtmise kuupäev: || 12.9.2011 COREPERi kokkulepe (teisel lugemisel saavutatud kompromiss): || 23.11.2011 Euroopa Parlamendi seadusandlik resolutsioon, teine lugemine: || 13.12.2011 3. Komisjoni ettepaneku eesmärk Komisjoni ettepanek võeti vastu parema õigusloome algatuse raames. Ettepaneku eesmärk oli pakkuda liikmesriikidele võimalus jätta mikro-majandusüksused välja neljanda äriühinguõiguse direktiivi[1] reguleerimisalast, et lihtsustada ja täiustada olemasolevat õigusraamistikku ning piirata ELi mikro-majandusüksuste raamatupidamisnõuetest tulenevat kohustust esitada teavet, et: · vähendada halduskoormust; ning · võimaldada mikro-majandusüksuste suhtes kehtestatavate aruandlusnõuete kooskõlastamist aruannete kasutajate ja koostajate tegelike vajadustega. 4. Komisjoni arvamus Euroopa Parlamendi muudatusettepanekute kohta Euroopa Parlamendi (teisel lugemisel) vastuvõetud arvamus kujutab endast tasakaalustatud kompromissettepanekut, millega on tehtud mõned muudatused nõukogu seisukohas. Lähenedes komisjoni algsele ettepanekule ja selleks, et rohkem mikro-majandusüksusi saaks kasu lihtsustatud korrast, suurendas Euroopa Parlament mikro-majandusüksuste kindlaksmääramiseks kasutatavaid suuruskriteeriume kuni kümne töötajani, maksimaalse netokäibeni 700 000 eurot ja/või maksimaalse bilansimahuni 350 000 eurot (kaks kolmest kriteeriumist peavad olema täidetud). Põhjenduses 9 täpsustatakse nõukogu seisukoha kohase avaldamisnõuetest tehtava erandi ulatust. Seepärast peaksid riiklikku registrisse kantud andmed mikro-majandusüksuste bilansi kohta olema taotluse korral sidusrühmadele kättesaadavad ning mikro-majandusüksused ei peaks enam avalikustama kõnealust teavet liikmesriikide ametlikes väljaannetes ega muul sama tõhusal viisil. Kõikehõlmava läbivaatamisklausliga nähakse ette, et komisjon esitab hiljemalt viis aastat pärast määruse jõustumist aruande mikro-majandusüksuste olukorra kohta, võttes eelkõige arvesse olukorda liikmesriikide tasandil seoses suuruskriteeriumidele vastavate ettevõtjate arvuga ning halduskoormuse vähenemisega, mis tuleneb avaldamisnõudest tehtavast erandist. Lisaks jäetakse komisjoni nõusolekul välja nõue, mille kohaselt peavad liikmesriigid koostama vastavustabelid. Euroopa Parlamendi seisukoht on 9. novembril 2011. aastal toimunud kolmepoolsel kohtumisel saavutatud kompromissi tulemus. 5. Järeldus Kooskõlas ELi toimimise lepingu artikli 293 lõikega 2 nõustub komisjon Euroopa Parlamendi (teisel lugemisel) heaks kiidetud muudatusettepanekutega vastavalt eespool kirjeldatud kompromisstekstile. [1] Direktiiv 78/660/EMÜ, 25. juuli 1978, mis põhineb asutamislepingu artikli 54 lõike 3 punktil g ja käsitleb teatavat liiki äriühingute raamatupidamise aastaaruandeid (EÜT L 222, 14.8.1978, lk 11).